TV7 JERUUSALEMMA UUDISED
Meie tänased teemad -
Hamas kontrollib Gaza uudiste kajastamist
ISIS osaleb aktiivselt Gaza terrorisõjas
Gazalased mõistavad hukka raketitule tsiviilelanike keskelt
Iisrael laseb käiku terroritunnelite leidmissüsteemi
Norra ja Türgi pakkusid end Gazasse sadamat ehitama
Palestiinlased vihkavad Hamasi rohkem kui Iisraeli
Israel Today teatel mõistab Iisraelis välisreportereid esindav
katusorganisatsioon FPA hukka Hamasi ebatavalised meetmed
välisajakirjanike suhtes viimase kuu aja vältel.
Iisraeli juba varemalt suur välisreporterite hulk
kasvas Gaza lahingute viimases etapis üle 700 võrra.
Paljud neist,
keda on varem süüdistatud Iisraeli-vastases ebaobjektiivsuses,
möönavad nüüd Hamasi süüd,
ning et nende Gaza-raportitesse tuleks suhtuda skeptiliselt.
FPA protesteeris jõuliselt Hamasi ametnike ja nende esindajate
pidevate rämedalt jõuliste meetodite vastu
Gazat külastanud reporterite suhtes.
FPA mõistis hukka, et ajakirjanikke sunniti toetama Hamasi
ja rääkima selle poolt.
Arutz Sheva teatel osaleb ISIS
aktiivselt Gaza terrorisõjas Iisraeli vastu.
Operatsiooni Protective Edge relvarahu ajal ilmnes tõendeid
äärmusrühmituse ISIS ulatusliku osaluse kohta
Iisraeli-vastases terrorisõjas Hamasi Gaza baasis.
On tõendeid ISISe ja al-Qaeda sidemetega
terrorirühmituste osalusest Iisraeli-vastastes lahingutes Gazas.
Nad on tulistanud rakette Iisraeli asulate pihta
ja rünnanud Iisraeli Kaitsejõude.
Iisraeli Kanal 10 murettekitava raporti järgi
on ISISe musti lippe nähtud hulgaliselt Iisraeli araabialinnades
Põhja-Iisraelis ja ka rannikul, näiteks Naatsaretis ja Akkos.
Operatsiooni Protective Edge algusest peale 8. juulil
on ISISe ja al-Qaedaga seotud rühmitused teatanud,
et vähemalt 13 nende terroristi on hukkunud võitluses Iisraeli
ja selle kaitsevägedega.
Ynet News kirjutab
Washington Posti eelmise nädala raportist,
mille järgi gazalased on hakanud aktiivselt Hamasi kritiseerima.
Gaza valitsuses töötava Ziad Abu Halooli sõnul
on Hamas mitmeid vigu teinud.
Tema sõnul peaksid kõik Palestiina rühmitused
raketitule lõpetama, kuna gazalased kannatavad.
Iisraeli Kaitsevägi vastas karmilt Gaza elurajoonidest, mošeedest
ja koolidest Iisraeli külade ja linnade pihta suunatud raketitulele.
IDF saatis ka maaväed hävitama tunneleid,
mida Hamas ja teised rühmitused
kasutasid relvade ja võitlejate liikluseks
ning terroristide saatmiseks Iisraeli piiriasulaisse.
Põhja-Gazas asuva Beit Lahiya elanik Rafaat Shamiya
mõistis hukka raketitule elurajoonidest,
millele järgneb IDF-i vältimatu reaktsioon.
Tema sõnul vastab Iisrael Gaza raketile õhurünnakuga.
Gaza hävitamises süüdistab ta siiski eelkõige Iisraeli.
Washington Posti teatel süüdistavad teised gazalased Hamasi,
et too ei aktsepteerinud Egiptuse vaherahuettepanekut
IDF operatsiooni esimesel nädalal.
Nii oleks sõjakahjud Washington Posti tsiteeritud
Palestiina reporteri ja poliitikaeksperdi Hani Habibi sõnul
palju väiksemad.
Arutz Sheva teatel katsetab IDF
tunnelite tuvastamiseks vajalikke seadmeid.
Tehnoloogiat on edukalt juba laboris testitud.
Kui välikatsed õnnestuvad, võib süsteemi järgmiseks aastaks
Gaza ümber paigutada.
Iisraeli Kaitsejõud said ca 700 anti-tunnelisüsteemi pakkumist,
millest valiti välja kaks.
Iisraeli Kanal 2 teatel koosneb seade sensoreist,
mis suudavad tuvastada nii kaevamisetapis olevaid
kui valmis tunneleid.
IDF ametnik rääkis ka Iron Dome'i raketitõrjekilbist ja kinnitas,
et see töötas operatsiooni Protective Edge ajal hästi.
Ta hoiatas siiski loorberitele puhkama jäämise eest,
kuna järgmises kampaanias püüavad terroristid
parandada oma rakettide tööulatust, kõrgust ja trajektoori,
ning tõstavad korraga tulistatavate rakettide hulka.
Nii tuleb kilpi pidevalt uuendada ja IDF tegutseb vastavalt.
Sõjas toimis edukalt ka soomukeid tankivastaste rakettide eest kaitsev
Trophy kompleks.
Vaja on veel 3 miljardit seeklit kõikide sõidukite kaitsmiseks,
ütles IDF ametnik.
Arutz Sheva sõnul olevat Türgi ja Norra
Kairos viibinud Palestiina delegatsiooni väitel teatanud,
et on valmis Hamasile Gazasse sadamat ehitama.
Israel Today raporti järgi teatas Türgi valitsus kavatsusest
saata operatsioonis Protective Edge kodu kaotanud araablastele Gazasse
üle 3000 kiiresti kokkupandava plokkmaja.
Sadama ettepanek lisab usutavust Hamasi ennenägematuile nõudmistele
piiramatust liikumisvabadusest ja impordikanalitest.
Terrorirühmitus Hamas
on juba varem Gazasse rahvusvahelist lennujaama nõudnud,
kuid see on Iisraeli julgeolekuohu tõttu seni kindlalt tagasi lükatud.
Raportite teatel on Türgist saanud alates 2013. aastast
Hamasi peamine toetaja.
Norra aga õhutas Iisraeli kui okupanti
senise konfliktini viinud eskalatsiooni ajal juulis
end vaos hoidma, väites, et Iisrael rikub rahvusvahelist õigust,
kui vastab oma riiki tabanud raketitulele.
Norra välisministri Borge Brenderi sõnul
on Iisraelil Läänekalda okupeerijana rahvusvahelise õiguse järgi
eriline vastutus.
Avaldused kavatsustest tihendada asundustegtevuspoliitikat
Läänekaldal ja Ida-Jeruusalemmas, mis rikub rahvusvahelist õigust,
ega suured rünnakud Gazas pole tee, mis edasi viiks,
ütles Brender juulis.
Israel Today teatel olevat Gaza sõda
Palestiina-Jordaania ajakirjaniku ja aktivisti Mudar Zahrani sõnul
kinnitanud enamikule Palestiina araablastele,
et Hamasi poolt hääletamine ja selle toetamine oli halb idee.
Intervjuus Jerusalem Online'le küsis ta,
kas mitte sakslasedki ei valinud Hitlerit
ja kas teda veel toetati,
kui Venemaa koos liitlastega Berliini marssis ja seda pommitas.
Enamik gazalasi pole siiski valmis Iisraeliga liituma
ega Iisraeli võimu alla naasma.
Zahrani sõnul palestiinlased vihkavad Iisraeli,
kuid nüüd vihkavad nad Hamasi Iisraelist veelgi rohkem.
Tema väitel on tal infot,
et Hamas provotseeris Iisraeli, kuna tahtis sõda.
Palestiinlased võitlevad Zahrani sõnul teiste sõdu -
Qatari, Jordaania kuninga, Moslemivennaskonna,
Iraani ja Süüria, kuna tahtsid anda õppetundi Egiptusele,
Saudi Araabiale, Emiraatidele ja Iisraelile.
Kuna Hamas mängus osaleb, on ta oma rahva reetur.
Zahrani sõnul kohtleb ümbritsevaist maadest
palestiinlasi inimesena vaid Iisrael.
Iisrael on ainus terve mõistusega osapool,
kellega rahu arutada ja kes klassifitseerib palestiinlase,
ka terroristi, inimeseks, ütles Palestiina-Jordaania reporter Zahran.
Need olid meie tänased uudised. Shalom ja kohtumiseni!
Tõlge: Monika Jaaguri